18. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 35306 της 2/16 Ιουν. 1960 (ΦΕΚ Β' 275) Περί χορηγήσεως εξόδων κινήσεως, κατ' αποκοπήν προς τους εις ους ανατέθησαν καθήκοντα Προϊσταμένου της Υπηρεσίας των Νομαρχιακών Ταμείων. Έχοντες υπ' όψιν : 1)Τας διατάξεις του άρθρ. 9 παρ. 4 του Ν.Δ. 3770/1957 καθ' ας δι' αποφάσεως του Νομάρχου ανατίθεται η άσκησις των καθηκόντων Προϊσταμένου της Υπηρεσίας του Νομαρχιακού Ταμείου εις υπάλληλον επί βαθμώ 6ω τουλάχιστον του Νομαρχιακού Ταμείου ή δημοσίας υπηρεσίας. 2)Τας διατάξεις του άρθρ. 9 παρ. 1 και 3 του Α.Ν. 1538/1950. 3)Το γεγονός ότι οι ανωτέρω υπάλληλοι υποβάλλονται εις δαπάνας εκ της εντός της έδρας των μετακινήσεως δι' εκτέλεσιν υπηρεσίας του παρ' ω υπηρετούσι Ν.Π.Δ.Δ. αποφασίζομεν : Χορηγούμεν διά την ανωτέρω αιτίαν, εις τους κατά την ανωτέρω παρ.1 υπαλλήλους έξοδα κινήσεως κατ' αποκοπήν, εκ δραχ. 400 μηνιαίως. Η οικεία δαπάνη βαρύνει τας εκ τακτικών πόρων οικείας πιστώσεις του Νομαρχιακού Ταμείου και καταβάλλεται εις το τέλος εκάστου δεδουλευμένου μηνός. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως, λήγει δε την 31ην Δεκ. 1960. Σελ. 214,38(γ) 195 - 24 Η ισχύς της ανωτέρω Αποφάσεως παραταθείσα μέχρι τέλους Δεκ. 1961 διά της υπ' αριθ. 3591 της 3 Ιαν. / 4 Φεβρ. 1961 Αποφ Υπουργών Εσωτερικών και Οικονομικών (ΦΕΚ Β' 38) παρετάθη εκ νέου μέχρι τέλους Δεκ. 1962 δια της υπ' αριθ. 119903/1961 της 11 Ιαν. / 17 Φεβρ. 1962 (ΦΕΚ Β' 55) ομοίας. 